*Projekts*

LATVIJAS REPUBLIKAS MINISTRU KABINETS

2019. gada \_\_. \_\_\_ Noteikumi Nr. \_\_

Rīgā (prot. Nr. \_\_ \_\_. §)

**Grozījumi Ministru kabineta 2011. gada 1. februāra noteikumos Nr. 109 "Kārtība, kādā atsavināma publiskas personas manta"**

*Izdoti saskaņā ar*

*Publiskas personas mantas atsavināšanas*

*likuma* *4.panta* *1.1daļu, trešo un piekto daļu,*

*5.panta* *pirmo daļu, 6.panta* *pirmo daļu,*

*38.1panta* *ceturto daļu un 47.pantu*

1. Izdarīt Ministru kabineta 2011. gada 1. februāra noteikumos Nr. 109 "Kārtība, kādā atsavināma publiskas personas manta" (Latvijas Vēstnesis, 2011, 25. nr.; 2013, 208., 250. nr.; 2016, 149. nr.; 2018, 73. nr.) šādus grozījumus:

1.1. aizstāt visā noteikumu tekstā vārdu “aģentūra” (attiecīgā locījumā) ar vārdiem “valsts īpašumu privatizāciju veicošā institūcija” (attiecīgā locījumā);

1.2. papildināt noteikumus ar 1.1.1 apakšpunktu šādā redakcijā:

“1.1.1 kārtību, kādā noskaidro publiskas personas vai tās iestādes vajadzību pēc tāda nekustamā īpašuma, kurš nodots privatizācijai un kura privatizācija ir izbeigta vai privatizācijas tiesības nav izmantotas likumā noteiktajā termiņā, pēc tāda nekustamā īpašuma, kurš atzīts par bezmantinieku vai bezīpašnieku mantu, kā arī vajadzību pēc zemes starpgabala un tāda nekustamā īpašuma, kura kadastrālā vērtība ir zemāka par 5000 *euro*;”;

1.3. izteikt 2.punktu šādā redakcijā:

“2. Likuma 4.panta ceturtajā daļā norādītās personas (turpmāk – atsavināšanas ierosinātāji) publiskas personas nekustamā īpašuma atsavināšanas ierosinājumu (turpmāk – atsavināšanas ierosinājums) iesniedz:

2.1. valsts akciju sabiedrībā "Valsts nekustamie īpašumi" (turpmāk – sabiedrība), ja ierosina atsavināt valsts nekustamo īpašumu (izņemot šo noteikumu 2.2., 2.3. un 2.5.apakšpunktā minēto gadījumu);

2.2. valsts īpašumu privatizāciju veicošā institūcijā, ja atsavināmā valsts dzīvojamā māja, tās domājamā daļa vai dzīvokļa īpašums ir valsts īpašumu privatizāciju veicošās institūcijas valdījumā (atsavināšanas ierosinājumu iesniedz likuma 4.panta ceturtās daļas 5. un 6.punktā minētās personas);

2.3. valsts īpašumu privatizāciju veicošā institūcijā, ja nekustamais īpašums ir nodots privatizācijai un tā privatizācija ir izbeigta vai privatizācijas tiesības nav izmantotas likumā noteiktajā termiņā, un kurš atrodas privatizāciju veicošās institūcijas valdījumā (likuma 4.panta ceturtās daļas 3., 4. un 9.punktā minētajos gadījumos);

2.4. attiecīgajai atvasinātajai publiskajai personai, ja ierosina atsavināt atvasinātās publiskās personas nekustamo īpašumu;

2.5. likuma 5.panta 3.2, 3.3 un vienpadsmitajā daļā minētajos gadījumos – attiecīgā nekustamā īpašuma valdītājam.”;

1.4. papildināt 3.2.apakšpunktu ar vārdiem “vai oficiālo elektronisko adresi, ja ir aktivizēts tā konts”;

1.5. aizstāt 7.punktā vārdus “sabiedrība, aģentūra vai attiecīgo atvasināto publisko personu lēmējinstitūcijas” ar vārdiem “sabiedrība, valsts īpašumu privatizāciju veicošā institūcija, valsts nekustamā īpašuma valdītājs, attiecīgo atvasināto publisko personu lēmējinstitūcijas vai to noteiktas iestādes vai amatpersonas”.

1.6. izteikt 11.punktu šādā redakcijā:

“11. Pēc atsavināšanas ierosinājuma un šo noteikumu 4., 5. un 6.punktā minēto dokumentu saņemšanas, ņemot vērā šo noteikumu minētos nosacījumus:

 11.1. sabiedrība, valsts īpašumu privatizāciju veicošā institūcija vai nekustamā īpašuma valdītājs likuma 5.panta trešā, 3.1, 3.2, 3.3 un vienpadsmitajā daļā minētajos gadījumos pieņem lēmumu par valsts nekustamā īpašuma pārdošanu;

 11.2. sabiedrība, valsts īpašumu privatizāciju veicošā institūcija vai nekustamā īpašuma valdītājs normatīvajos aktos noteiktajā kārtībā sagatavo Ministru kabineta rīkojuma projektu par valsts nekustamā īpašuma nodošanu atsavināšanai (izņemot šo noteikumu 11.1.apakšpunktā minētajos gadījumus);

 11.3. sabiedrība, valsts īpašumu privatizāciju veicošā institūcija vai nekustamā īpašuma valdītājs atsaka izskatīt atsavināšanas ierosinājumu šo noteikumu 8.2., 8.3., 8.4., 8.5., 8.6. un 8.7. apakšpunktā minētajos gadījumos;

11.4. ministrija normatīvajos aktos noteiktā kārtībā iesniedz Ministru kabineta rīkojuma projektu par pamatotu atsavināšanas ierosinājuma atteikumu, ja valsts nekustamais īpašums ir nepieciešams valsts pārvaldes funkciju īstenošanai;

11.5. atvasinātas publiskas personas lēmējinstitūcija, bet likumā noteiktos gadījumos tās noteikta iestāde vai amatpersona pieņem lēmumu par publiskas personas nekustamā īpašuma nodošanu atsavināšanai vai par pamatotu atsavināšanas ierosinājuma atteikumu.”;

1.7. papildināt noteikumus ar 11.2 punktu šādā redakcijā:

“11.2 Divu nedēļu laikā pēc likuma 5.panta 3.3daļā minētā lēmuma par valsts nekustamā īpašuma pārdošanu spēkā stāšanās valsts nekustamā īpašuma valdītājs lēmumu kopā ar šo noteikumu 6.punktā minētajiem valsts nekustamā īpašuma tiesības apliecinošajiem dokumentiem nodod sabiedrībai.”;

1.8. papildināt noteikumus ar 12.1 un 12.2 punktu šādā redakcijā:

 “121. Pirms likuma 5.panta 3.1, 3.2, 3.3 un vienpadsmitajā daļā minētā lēmuma pieņemšanas valsts nekustamā īpašuma valdītājs vai valsts īpašumu privatizāciju veicošā institūcija noskaidro, vai atsavināmais valsts nekustamais īpašums nav nepieciešams publiskas personas vai tās iestādes vajadzībām, ievērojot šādu kārtību:

12.11. valsts nekustamā īpašuma valdītājs vai valsts īpašumu privatizāciju veicošā institūcija par nekustamā īpašuma pārdošanu publicē sabiedrības mājaslapā internetā informāciju par pārdodamo nekustamo īpašumu. Informācijā norāda valsts iestādi vai valsts kapitālsabiedrību, kuras valdījumā atrodas valsts nekustamais īpašums, nekustamā īpašuma veidu, adresi, kadastra numuru un citu raksturojošu informāciju;

12.12. sabiedrība nodrošina, ka par ievietoto piedāvājumu tiek nosūtīts paziņojums uz tiešo pārvaldes iestāžu un atvasināto publisko personu augstākās izpildinstitūcijas (turpmāk visas kopā – apziņotās iestādes) oficiālajām elektroniskajām adresēm;

12.13. ja apziņotā iestāde konstatē, ka nekustamais īpašums nepieciešams tai noteiktu funkciju vai valsts pārvaldes uzdevumu veikšanai, tā piecu darba dienu laikā pēc šo noteikumu 12.11.punktā minētās informācijas publicēšanas izdara sabiedrības mājaslapā internetā atzīmi par to, ka nekustamais īpašums nepieciešams tai noteiktu funkciju vai valsts pārvaldes uzdevumu veikšanai un rakstiski informē attiecīgā nekustamā īpašuma valdītāju;

12.2 ja piecu darba dienu laikā pēc šo noteikumu 12.11.apakšpunktā minētās informācijas publicēšanas sabiedrības mājaslapā internetā nav izdarīta atzīme par to, ka nekustamais īpašums nepieciešams publiskas personas vai tās iestādes noteiktu funkciju vai valsts pārvaldes uzdevumu veikšanai, to var atsavināt likumā noteiktā kārtībā.”;

1.9. papildināt noteikumus ar 13.2,13.3 ,13.4 un 13.5 punktu šādā redakcijā:

“132. Ja apziņotās iestādes ir veikušas attiecīgu atzīmi sabiedrības mājaslapā internetā:

132.1. apziņotās iestādes (izņemot ministrijas) mēneša laikā (attiecībā uz valsts zemes starpgabalu – 15 darbdienu laikā) pēc informācijas publicēšanas sabiedrības mājaslapā internetā un piedāvājuma saņemšanas sagatavo un iesniedz ministrijai, kuras padotībā tās atrodas vai ir politiski atbildīgas par attiecīgās funkcijas izpildi, Ministru kabineta rīkojuma projektu par nekustamā īpašuma saglabāšanu valsts īpašumā vai nodošanu attiecīgajai atvasinātai publiskai personai tai noteiktu funkciju izpildes nodrošināšanai (turpmāk – rīkojuma projekts);

132.2. ministrija divu mēnešu (attiecībā uz valsts zemes starpgabalu – 30 darbdienu laikā) laikā pēc šo noteikumu 12.13.punktā minētās atzīmes veikšanas vai mēneša laikā (attiecībā uz valsts zemes starpgabalu – 15 darbdienu laikā) pēc šo noteikumu 13.1.punktā minētā rīkojuma projekta saņemšanas steidzamības kārtībā rīkojuma projektu saskaņo un iesniedz to izskatīšanai Ministru kabinetā;

132.3. iesniedzot šo noteikumu 13.1. un 13.2.punktā minēto rīkojuma projektu, apziņotā iestāde attiecīgo informāciju nosūta arī attiecīgā īpašuma valdītājam;

13.3 Rīkojuma projektam apziņotā iestāde pievieno šādus dokumentus:

13.31. valsts vienotās datorizētās zemesgrāmatas nodalījuma izdruku par nekustamo īpašumu vai dokumentus, kas apliecina nekustamā īpašuma piekritību valstij, ja valsts īpašuma tiesības nav nostiprinātas zemesgrāmatā;

13.32. zemes robežu plāna kopiju, ja nekustamā īpašuma sastāvā ir zeme;

13.33. būves kadastrālās uzmērīšanas lietas kopiju, ja nekustamā īpašuma sastāvā ir ēkas vai būves;

13.34. citus dokumentus, kas raksturo nekustamo īpašumu un būtu nepieciešams lēmuma pieņemšanai.

13.4  Ja valsts nekustamais īpašums nepieciešams vairākām valsts iestādēm, valsts kapitālsabiedrībām vai atsavinātām publiskām personām vai to iestādēm funkciju veikšanai, ministriju iesniegtos rīkojumu projektus Ministru kabineta sēdē izskata vienlaikus.”

13.5  Valsts nekustamā īpašuma valdītājs vai privatizāciju veicošā institūcija likuma 5.panta trešajā, 3.1, 3.2 un 3.3daļā minēto lēmumu par nekustamā īpašuma pārdošanu pieņem likumā noteiktajā kārtībā, ja:

13.51. četru (attiecībā uz valsts zemes starpgabalu – divu mēnešu laikā) mēnešu laikā no šo noteikumu 12.13.punktā minētās atzīmes izdarīšanas sabiedrības mājaslapā internetā rīkojuma projekts nav iesniegts izskatīšanai Ministru kabineta sēdē;

13.5 2. Ministru kabinets noraida iesniegto rīkojuma projektu.”

1.10. papildināt noteikumus ar 50.punktu šādā redakcijā:

“50. Līdz brīdim, kad sabiedrība nodrošina tās mājaslapas internetā funkcionalitāti, lai izpildītu šo noteikumu 12.12. un 12.13. apakšpunktos minēto, bet ne vēlāk kā līdz 2020.gada 1.janvārim, šo noteikumu 12.11.apakšpunktā minētais paziņojums tiek izsūtīts uz apziņoto iestāžu elektroniskām adresēm un, ja tā konstatē, ka valsts nekustamais īpašums nepieciešams tai noteiktu funkciju vai valsts pārvaldes uzdevumu veikšanai, piecu darba dienu laikā pēc informācijas publicēšanas sabiedrības mājaslapā internetā par to rakstiski informē nekustamā īpašuma valdītāju.”.

2. Noteikumi stājas spēkā 2019.gada 1.novembrī.

**Ministru prezidents A.K.Kariņš**

**Ekonomikas ministrs R.Nemiro**

**Iesniedzējs:**

**Ekonomikas ministrs R.Nemiro**